На основу члана 189. став 1. тачка 5. и став 2. Закона о основама система образовања и васпитања („Службени гласник РС“, број 88/17, 27/18 – др. закон, 10/19 и 6/20), члана 69. став 1., 2. и 4. Закона о основном образовању и васпитању („Службени гласник РС“, број 53/13, 101/17, 10/19 и 27/18 – др. закон) и члана 40. став 1. тачка 6. Статута општине Чајетина („Сл.Службени лист Општине Чајетина“ број 2/2019) Скупштина општине Чајетина, на седници одржаној 24. августа 2023. године, донела је

**ОДЛУКУ О ДОПУНИ ОДЛУКЕ**

**О ПРЕВОЗУ ДЕЦЕ И УЧЕНИКА**

**Члан 1.**

 У одлуци о превозу деце и ученика ('' Службени лист општине Чајетина'' , бр 1/2021 ) у члану 4. после става 1. додају се нови ставови 2. и 3. који гласе:

**став 2.**

**'' Ученицима са територије општине Чајетина обезбеђује се бесплатан превоз за први разред средње школе коју похађају.**

**став 3.**

**Ученици са територије Града Ужица који су уписали први разред Угоститељско – туристичке школе у Чајетини обезбеђује се бесплатан превоз ''.**

Досадашњи став 2. члана 4. постаје став 4.

**Члан 2.**

У истој одлуци у члану 11. додаје се став 2. који гласи :

**став 2.**

 **'' У породицама са троје и више деце , сваком детету које похађа средњу школу, високу школу или факултете на територији општине Чајетина или Града Ужица обезбеђује се бесплатан превоз ако је ученик или студент настањен на удаљености већој од 4 км од седишта школе или факултета.''**

**Члан 3.**

 Ова одлука ступа на снагу осмог дана од даном доношења а биће објављена у '' Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број:02- 84/2023-01 од 24. августа 2023.године**

 **ПРЕДСЕДНИК**

 **Скупштине општине,**

*Арсен Ђурић*